
Parlamentul  României

Camera  Deputaţilor

Comisia pentru industrii si servicii

Tel : 315.3401.  Fax : 313.6643.




                                                             Bucureşti, 28.04.1999

                                                                                               Nr. 69/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU

Vă înaintăm alăturat, Raportul asupra proiectului de Lege pentru aprobarea Ordonanţei de Urgenţă nr.28/1999 privind obligaţia agenţilor economici de a utiliza aparate de marcat electronice fiscale. 

La întocmirea raportului s-au avut în vedere următoarele avize:

-    avizul Comisiei pentru buget, finanţe şi bănci;

· avizul Comisiei juridice, de disciplină şi imunităţi;

· avizul Consiliului Legislativ.

           PREŞEDINTE,                                 SECRETAR,

        Dan Ioan Popescu                                Istvan Antal

    Exp.parlam.

Viorela Gondoş

Parlamentul  României

Camera  Deputaţilor

Comisia pentru industrii si servicii

   





    Bucureşti, 28.04.1999


                                                                                    Nr. 69/XVIII/3

R A P O R T

asupra proiectului de Lege pentru aprobarea Ordonanţei de Urgenţă nr.28/1999 privind obligaţia agenţilor economici de a utiliza aparate de marcat electronice fiscale

Cu adresa nr.98/29.03.1999 Biroul Permanent al Camerei Deputaţilor, în conformitate cu art.86 şi 102  din Regulamentul Camerei Deputaţilor, a sesizat în fond în procedură de urgenţă  Comisia pentru industrii şi servicii, cu dezbaterea şi avizarea acestui proiect de lege. 

În cadrul şedinţei din data de 27.04.1999, comisia a examinat proiectul de lege supus dezbaterii, având în vedere şi avizele favorabile primite de la Comisia pentru buget, finanţe şi bănci, Comisia juridică, de disciplină şi imunităţi, Consiliul Legislativ şi a hotărât, cu unanimitate de voturi, ca proiectul de lege să fie supus spre dezbatere şi adoptare în plenul Camerei Deputaţilor, în forma prezentată, cu amendamente admise de comisie în Anexa 1 şi amendamente respinse de comisie în Anexa 2.



Proiectul de lege are ca obiect de reglementare stabilirea obligaţiei agenţilor economici de a utiliza aparate de marcat electronice fiscale.

Prin obiectul şi cuprinsul ei proiectul de lege face parte din categoria      legilor ordinare.

            PREŞEDINTE,                                   SECRETAR,

         Dan Ioan Popescu                                 Istvan Antal

  Exp. Parlam.

Viorela Gondoş

Anexa 1

A M E N D A M E N T E       A D M I S E

la proiectul de Lege privind aprobarea Ordonanţei de urgenţă a Guvernului nr.28/1999 

privind obligaţia agenţilor economici de a utiliza aparate de marcat electronice fiscale

Nr.

crt.
Text proiect de lege


Text propus de Comisia pentru industrii şi servicii

Autorul
Motivaţie

0
1
2
3

1.
Articol unic - Se aprobă Ordonanţa de urgenţă nr.28/1999 privind obligaţia agenţilor economici de a utiliza aparate de marcat electronice fiscale.


Articol unic - Se aprobă Ordonanţa de urgenţă a Guvernului nr.28/1999 privind obligaţia agenţilor economici de a utiliza aparate de marcat electronice fiscale, cu următoarele modificări şi completări:
Comisia pentru industrii şi servicii

Pentru concreteţea şi unitatea formulării legislative.

2.
Art.1 (1) Agenţii economici care efectuează livrări de bunuri sau prestări de servicii, direct către populaţie, pentru care nu este obligatorie emiterea de facturi, sunt obligaţi să utilizeze aparte de marcat electronice fiscale.


Art.1 (1) Agenţii economici care efectuează livrări de bunuri sau prestări de servicii, direct către populaţie, pentru care nu este obligatorie emiterea de facturi fiscale, sunt obligaţi să utilizeze aparte de marcat electronice fiscale.

Dep.Naidin Petre


Reformulare în litera şi spiritul legii.

0
1
2
3


 Art.1 (2) Agenţii economici prevăzuţi la alin.1, denumiţi în continuare utilizatori, au obligaţia emiterii de bonuri fiscale cu aparate de marcat electronice fiscale şi predării acestora clienţilor.

 (3) În cazul în care, agenţii economici efectuează atât activităţi de vânzare cu amănuntul cât şi cu ridicata, aceştia au obligaţia sa emită bonuri fiscale pentru bunurile vândute cu amănuntul şi facturi fiscale pentru vânzările cu ridicata.


Nemodificat


3. 
Art.1 (4) În situaţia defectării aparatelor de marcat electronice fiscale, utilizatorii sunt obligaţi ca în momentul constatării defecţiunii să anunţe distribuitorul autorizat are a livrat aparatul sau reprezentanţii legali ai acestuia în teritoriu. Prin distribuitor autorizat, în sensul prezentei ordonanţe de urgenţă, se înţelege orice agent economic producător, importator sau comerciant, autorizat în condiţiile prevăzute la art.5.


Art.1 (4) Aparatele de marcat electronice fiscale sunt livrate prin distribuitori autorizaţi.

Prin distribuitor autorizat, în sensul prezentei ordonanţe de urgenţă, se înţelege orice agent economic producător, importator sau comerciant, autorizat în condiţiile prevăzute la art.5.

În situaţia defectării aparatelor de marcat electronice fiscale, utilizatorii sunt obligaţi ca în momentul constatării defecţiunii să anunţe distribuitorul autorizat are a livrat aparatul sau reprezentanţii legali ai acestuia în teritoriu. 

Dep.Istvan Antal

Dep.Robert Raduly

Dep.Dan Ioan Popescu

Dep.Petre Naidin 


Reformulare



4. 
Art.1 (5) Până la repunerea în funcţiune a aparatelor, agenţii economici utilizatori sunt obligaţi să înregistreze într-un registru, special întocmit în acest sens, toate operaţiunile efectuate, şi să emită facturi fiscale pentru respectivele operaţiuni.


Nemodificat




5. 
Art.2 (1) Se exceptează de la prevederile art.1 alin.(1):


Nemodificat


6. 
a) agenţii economici care realizează venituri totale anuale de până la 100 milioane lei;


a) agenţii economici care realizează din activităţile economice definite la art.1 alin.1 venituri totale anuale de până la 100 milioane lei;

Dep.Alexandru Sassu


Ordonanţa se referă la un anume tip de activitate şi deci excepţia trebuie să se refere numai la acel tip de activitate.

7. 
b) comerţul şi prestările de servicii cu caracter ambulant, desfăşurate în zone publice ori la domiciliul clientului, pe bază de autorizaţie, precum şi vânzările efectuate prin automatele comerciale;


Nemodificat


8. 
c) serviciile de alimentaţie publică efectuate în mijloace de transport;


c) serviciile de alimentaţie publică efectuate în mijloace de transport public de călători;

Dep.Ioan Bivolaru


Explicitare privind categoria de mijloace de transport la care se aplică prevederea.



9. 
d) vânzarea de pâine şi produse de panificaţie în magazine sau raioane specializate;


Se elimină

Dep.Istvan Antal

Dep.Robert Raduly

Dep.Alexandru D. Radu

Dep.Dan Ioan Popescu


Excepţia de la pct.a) este acoperitoare; de altfel multe excepţii de la regulă sunt precizate.

10. 
f) transportul de persoane pe bază de bilete sau abonamente, precum şi cu metroul;

g) activităţile pentru care încasările se realizează pe bază de bonuri cu valoare fixă - bilete de acces la spectacole, muzee, expoziţii, târguri şi oboare, grădini zoologice şi botanice, biblioteci, locuri de parcare pentru autovehicule şi altele similare.


Nemodificat


11. 
Art.2 (2) În situaţia în care, un agent economic prestează atât activităţi prevăzute la alin.1, lit. b - g, cât şi activităţi pentru care este obligatorie utilizarea aparatelor de marcat electronice fiscale, fără a organiza gestiuni şi evidenţe contabile distincte pentru acestea, obligaţia utilizării aparatelor de marcat electronice fiscale se extinde asupra întregii activităţi.


Nemodificat 


12. 
Art.3 (1) În sensul dispoziţiilor de la art.1 alin.(1) sunt aparate de marcat electronice fiscale: casele de marcat, precum şi alte sisteme ce include dispozitive cu funcţii de case de marcat, care înglobează constructiv un modul fiscal, prin intermediul căruia controlează memoria fiscală, dispozitivul dublu de imprimare şi afişajul client.

(2) Aparatele de marcat electronice fiscale trebuie să îndeplinească cumulativ cel puţin următoarele funcţii fiscale:

a) conservarea datelor prin acumulări progresive;

b) imprimarea şi emiterea de: bonuri fiscale, role jurnal, rapoarte fiscale de închidere zilnică, rapoarte fiscale periodice;

c) înregistrarea în memoria fiscală a datelor de sinteză cu caracter fiscal provenite din rapoartele fiscale de închidere zilnică şi a oricăror modificări de parametrii care afectează interpretarea datelor stocate şi evenimente care afectează continuitatea înregistrării datelor;

d) blocarea automată a funcţionării aparatului când sunt inactive memoria fiscală, dispozitivul dublu de imprimare sau afişajul client;

e) asigurarea continuităţii funcţionării şi înregistrării datelor, coerenţei structurii de date şi documentelor emise, precum şi asigurarea procedurilor de recuperare din stări de eroare generate de manipulări greşite sau erori de sistem.

(3) Memoria fiscală este un dispozitiv unic inscriptibil din modulul fiscal care trebuie să permită obligatoriu acumulări progresive ale datelor fără a putea fi modificate sau şterse, precum şi conservarea în timp a acestora pe o perioadă de minim 10 ani.

(4) În memoria fiscală se vor stoca următoarele date: denumirea, adresa, codul fiscal al emitentului, logotipul şi seria aparatului şi datele prevăzute la alin.2 lit.c).

(5) Aparatele de marcat electronice fiscale vor fi sigilate prin aplicarea unui sigiliu fiscal de către persoane autorizate în acest scop de Ministerul Finanţelor.


Nemodificat


13. 
Art.4 (1) Bonul fiscal este documentul emis de aparatul de marcat electronic fiscal , care trebuie să cuprindă cel puţin: denumirea, adresa şi codul fiscal al agentului economic emitent; logotipul şi seria aparatului; numărul de ordine; data şi ora emiterii; denumirea bunurilor livrate sau serviciilor prestate; cantităţile; preţurile unitare; valoarea; cotele de taxa pe valoarea adăugată; valoarea totală; valoarea taxei pe valoarea adăugată, precum şi alte taxe, care nu se cuprind în baza de impozitare a taxei pe valoarea adăugată.

(2) Rola fiscală este documentul care se tipăreşte concomitent cu bonul fiscal şi conţine datele din acesta şi se păstrează în arhiva agenţilor economic timp de doi ani de la data încheierii exerciţiului financiar în cursul căruia a fost întocmit.

Raportul fiscal de închidere zilnic este documentul care conţine; denumirea, adresa şi codul fiscal al agentului economic emitent; logotipul şi seria aparatului; numărul de ordine progresiv numerotat; data şi ora emiterii;  numărul de bonuri emise în ziua respectivă; valoarea totală a operaţiunilor efectuate, inclusiv taxa pe valoarea adăugată şi defalcarea acesteia pe cote de taxa pe valoarea adăugată cu precizarea nivelului de cotă, precum şi valoarea taxelor care nu se cuprind în baza de impozitare a taxei pe valoarea adăugată.

(4) Registrul special prevăzut la art.1 alin.(5) şi raportul fiscal de închidere zilnică sunt documente care se au în vedere de către organele fiscale cu ocazia verificării veniturilor care stau la baza determinării impozitelor şi taxelor datorate bugetului de stat. Aceste documente se arhivează şi păstrează pe o perioadă de timp de 10 ani.

(5) Agenţii economici care utilizează aparte de marcat electronice fiscale, la umplerea memoriei fiscale sau când aceasta trebuie înlocuită ca urmare a defectării, sunt obligaţi să predea memoria fiscală spre păstrare şi arhivare Direcţiilor Generale a Finanţelor Publice şi Controlului Financiar de Stat judeţene sau a Municipiului Bucureşti, după caz. Păstrarea şi arhivarea memoriilor fiscale se asigură pentru o perioadă de 10 ani.


Nemodificat


14. 
Art.5 (1) În vederea avizării modelelor de aparate de marcat electronice fiscale, a distribuitorilor autorizaţi şi a unităţilor service acreditate se constituie "Comisia de avizare a distribuţiei şi utilizării aparatelor de marcat electronice fiscale".


Art.5 (1) În vederea avizării modelelor de aparate de marcat electronice fiscale, a distribuitorilor autorizaţi şi a unităţilor service acreditate se constituie, sub autoritatea Ministerului Finanţelor, "Comisia de avizare a distribuţiei şi utilizării aparatelor de marcat electronice fiscale".

Dep.Dan Ioan Popescu 




15. 
Art.5 (2) Comercializarea sau utilizarea aparatelor de marcat electronice fiscale pe teritoriul României sunt permise numai dacă pentru respectivele aparate s-a obţinut avizul comisiei prevăzute la alin.1 şi în condiţiile stipulate în acest aviz.


Nemodificat 


16. 
Art.5 (3) Aparatele de marcat electronice fiscale trebuie să fie dotate de către distribuitor cu o broşură cu pagini numerotate, care conţine istoria aparatului, denumită "carte de intervenţii". Utilizatorii aparatelor de marcat electronice fiscale sunt obligaţi să păstreze în condiţii optime cartea de intervenţii, iar împreună cu unităţile de service acreditate răspund de completarea şi actualizarea acesteia, cu datele referitoare la utilizator şi intervenţiile service.


Art.5 (3) Aparatele de marcat electronice fiscale trebuie să fie dotate de către distribuitor cu o broşură cu pagini numerotate, care conţine evoluţia exploatării, denumită "carte de intervenţii". Utilizatorii aparatelor de marcat electronice fiscale sunt obligaţi să păstreze cartea de intervenţii, iar împreună cu unităţile de service acreditate răspund de completarea şi actualizarea acesteia, cu datele referitoare la utilizator şi intervenţiile service.

Dep.Alexandru Sassu

Dep.Barbu Piţigoi


Explică necesitatea şi utilitatea cărţii de intervenţie şi corectitudinea funcţionării aparatului, precum şi observaţiile făcute în timp, asupra sa.

17. 
Art.5 (4) Sunt admişi la procedura de avizare numai agenţii economici care comercializează aparate de marcat electronice fiscale ce se încadrează în prevederile art.3, asigură service-ul pentru perioada de garanţie, postgaranţie şi piese de schimb.

(5) Distribuitorii sunt obligaţi ca prin sistemul de service acreditat să asigure în termen de maxim 72 de ore de la înştiinţarea defectării aparatului de către agentul economic, repunerea în funcţiune a aparatului sau înlocuirea acestuia.


Nemodificat


18. 
Art.6 (1) Obligaţia agenţilor economic prevăzuşi la art.1 de a utiliza aparatele de marcat electronice fiscale ia naştere astfel:

a) în termen de 6 luni de la data publicării în Monitorul Oficial al României a prezentei ordonanţe de urgenţă, pentru contribuabilii care au realizat venituri totale în anul 1998 de peste 500 milioane lei;

b) în termen de 12 luni de la data publicării în Monitorul Oficial al României a prezentei ordonanţe de urgenţă, pentru contribuabilii care au realizat venituri totale în anul 1998 între 100 şi 500 milioane lei.

(2) Agenţii economici care se înregistrează la Oficiul Naţional al Registrului Comerţului după data de 1 ianuarie 1999 au obligaţia de a utiliza aparate de marcat electronice fiscale de la data de întâi a lunii următoare celei în care au depăşit plafonul prevăzut la art.2 alin.1 lit.a), dar nu înainte de 6 luni de la data publicării în Monitorul Oficial al României a prezentei ordonanţe de urgenţă.


Nemodificat




19. 
Art.7 Agenţii economici care până la intrarea în vigoare a prezentei ordonanţe au achiziţionat aparate de marcat electronice fiscale în scopul utilizării sau distribuirii, sunt obligaţi ca în termen de 6 luni de la această dată să obţină avizul Comisiei de avizare a distribuţiei şi utilizării aparatelor de marcat electronice fiscale.


Nemodificat




20. 
Art.8 Clienţii vor solicita, prelua şi păstra bonurile fiscale asupra lor până la ieşirea din unitatea de livrare a bunurilor sau de prestare a serviciilor, în vederea prezentării acestora unui eventual control.


Art.8 Clienţii vor solicita şi păstra bonurile fiscale asupra lor până la ieşirea din unitatea de livrare a bunurilor sau de prestare a serviciilor, în vederea prezentării acestora unui eventual control.

Dep.Dan Ioan Popescu

Dep.Dan Nica
Cursivitate şi concizie.

21. 
Art.9 Constituie contravenţii următoarele fapte, dacă potrivit legii penale nu sunt considerate infracţiuni:


Nemodificat


22. 
a) dotarea, comercializarea sau utilizarea de către agenţii economici a aparatelor de marcat electronice fiscale fără avizul "Comisia de avizare a distribuţiei şi utilizării aparatelor de  marcate electronice fiscale" orio nerespectarea condiţiilor stipulate în aviz;


a) comercializarea sau utilizarea de către agenţii economici a aparatelor de marcat electronice fiscale fără avizul "Comisia de avizare a distribuţiei şi utilizării aparatelor de  marcate electronice fiscale" orio nerespectarea condiţiilor stipulate în aviz;

Dep.Ioan Bivolaru


Nu poate fi avizată dotarea

23. 
b) livrarea de bunuri sau prestarea de servicii fără emiterea bonului fiscal, cu excepţia situaţiei prevăzute la art.1 alin.5;

c) nepredarea bonului fiscal clientului de către operatorul aparatului de marcat electronic fiscal;

d) nerespectarea de către clienţi a obligaţiei de a solicita, prelua, păstra bonurile fiscale şi de a le prezenta la cererea organelor de control;

e) nerespectarea de către utilizatori a obligaţiei de a anunţa distribuitorul autorizat sau reprezentanţii legii ai acestuia în teritoriu în momentul constatării defectării aparatului;

f) nerespectarea obligaţiilor ce revin distribuitorilor de repunere în funcţiune a aparatelor defecte sau de înlocuire a acestora în termenul prevăzut de prezenta ordonanţă de urgenţă;

g) nerespectarea obligaţiei de păstrare şi arhivare a rolei jurnal, raportul fiscal de închidere zilnică şi a registrului special prevăzut la art.1 alin.5;

h) nerespectarea obligaţiei de a păstra, completa şi actualiza cartea de intervenţii prevăzută la art.5 alin.3;

i) nerespectarea obligaţiei de a preda spre păstrare şi arhivare memoria fiscală conform prevederilor art.4 alin.5;

j) emiterea bonului fiscal pentru o valoare inferioară celei reale, precum şi nerespectarea prevederilor de la art.1 alin.5.


Nemodificat
Sunt mai multe cazuri exceptate.

24. 
Art.10 (1) Amenzile pentru contravenţiile prevăzute la art.9 se aplică persoanelor juridice, cu excepţia celor de la lit.c) şi d), astfel:

a) Faptele prevăzute la lit.a), b), e), f) şi j) se sancţionează cu amendă de la 5 milioane la 10 milioane lei;


Nemodificat


25. 
b) faptele prevăzute la lit.g) şi h) se sancţionează cu amendă de la 1 milion lei la 25 milioane lei;


b) faptele prevăzute la lit.g) şi h) se sancţionează cu amendă de la 10 milioane lei la 25 milioane lei;

Dep.Robert Raduly

Dep.Ioan Bivoalru


Gravitatea trebuie corelată cu celelalte încălcări.



26. 
c) Fapta prevăzută la lit.i) se sancţionează cu amendă de la 50 milioane la 100 milioane lei.


nemodificat


27. 
Art.10 (2) Amenzile pentru contravenţiile prevăzute la art.9 lit.c) şi d) se aplică persoanelor fizice, astfel;

a) Fapta prevăzută la lit.c) se sancţionează cu amendă de la 1 milion lei la 5 milioane lei;


Nemodificat


28. 
b) Fapta prevăzută la lit.d) se sancţionează cu amendă de la 100000 lei la 500000 lei.


b) Fapta prevăzută la lit.d) se sancţionează cu amendă de la 20000 lei la 100000lei.

Dep.Dan Ioan Popescu

Dep.Alexandru D. Radu

Dep.Ioan Bivolaru

Dep.Robert Raduly




29. 
Art.11 (1) Constatarea contravenţiilor, precum şi aplicarea sancţiunilor, se face de către organele de specialitate din Ministerul Finanţelor, Ministerul de Interne, precum şi din unităţile lor teritoriale.


Art.11 (1) Constatarea contravenţiilor, precum şi aplicarea sancţiunilor, se face de către organele de specialitate din Ministerul Finanţelor, precum şi din unităţile lor teritoriale.

Dep.Dan Ioan Popescu

Dep.Istvan Antal

Dep.Robert Raduly




30. 
Art.11 (2) Contestarea actelor de control întocmite de organele prevăzute la alin.1 şi soluţionarea acestora se efectuează pe baza procedurilor prevăzute de legislaţia în vigoare.

(3) Prevederile prezentei ordonanţe de urgenţă se completează cu dispoziţiile Legii nr.32/1968 privind stabilirea şi sancţionarea contravenţiilor, cu excepţia art.25 - 27.


Nemodificat


31. 
Art.12  În cazul repetării faptei prevăzute la art.9 lit.f) o dată cu aplicarea amenzii contravenţionale, organele de control vor dispune şi retragerea definitivă a avizului eliberat distribuitorului pentru distribuţia şi comercializarea aparatelor de marcat electronice fiscale.


Nemodificat




32. 
Art.13 Neîndeplinirea obligaţiei agenţilor economici prevăzuţi la art.1 de a se dota şi utiliza aparate de marcat electronice fiscale la termenele prevăzute la art.6 atrage suspendarea activităţii unităţii până în momentul înlăturării cauzelor care au general aceasta.
Nemodificat


33. 
Art.14 În termen de 60 zile de la data publicării prezentei ordonanţe de urgenţă în Monitorul Oficial al României, Ministerul Finanţelor va elabora Norme metodologice de aplicare, ce vor cuprinde prevederi privind structura şi atribuţiile "Comisiei de avizare a distribuţiei şi utilizării aparatelor electronice de marcat fiscale", precum şi procedura de suspendare a activităţii sau de retragere definitivă a avizului eliberat distribuitorului pentru distribuirea şi comercializarea aparatelor, care se vor aproba prin hotărâre a Guvernului.
Art.14 În termen de 60 zile de la data publicării prezentei ordonanţe de urgenţă în Monitorul Oficial al României, Ministerul Finanţelor va elabora Norme metodologice de aplicare a prevederilor prezentei ordonanţe, care se vor aproba prin hotărâre a Guvernului.

Dep.Ioan Bivolaru
Este necesară extinderea normelor metodologice pentru toate prevederile ordonanţei.

34. 
Articol nou
Art.141 Cuantumurile amenzilor sau limitelor unor sume se poate reactualiza prin Hotărâre de Guvern.

Dep.Ioan Bivolaru

Dep.Alexandru D. Radu
Este necesară corelarea limiterlor sumelor respective funcţie de inflaţie şi cursul valutar.

                                             PREŞEDINTE,                                                                 SECRETAR,

                                          Dan Ioan Popescu                                                                Istvan Antal








RAPORTORI:

1. dep. Ioan Bivolaru

2. dep. Petre Naidin

3. dep. Constantin Drumen

4. dep. Robert Raduly

5. dep. Istvan Antal

6. dep. Dan Ioan Popescu

Anexa 2

A M E N D A M E N T E       R E S P I N S E

la proiectul de Lege privind aprobarea Ordonanţei de urgenţă a Guvernului nr.28/1999 

privind obligaţia agenţilor economici de a utiliza aparate de marcat electronice fiscale

Nr.

crt.
Text proiect de lege


Text propus de Comisia pentru industrii şi servicii

Autorul
Motivaţie

0
1
2
3

1.
Art.1 (1) Agenţii economici care efectuează livrări de bunuri sau prestări de servicii, direct către populaţie, pentru care nu este obligatorie emiterea de facturi, sunt obligaţi să utilizeze aparte de marcat electronice fiscale.


Art.1 (1) În vederea asigurării protecţiei consumatorilor şi combaterii evaziunii fiscale, agenţii economici care efectuează livrări de bunuri sau prestări de servicii, direct către populaţie, pentru care nu este obligatorie emiterea de facturi, sunt obligaţi să utilizeze aparte de marcat electronice fiscale.

Dep.Ioan Bivolaru


Pentru a motiva necesitatea introducerii aparatelor de marcat electronice fiscale.

2.
Art.1 (2) Agenţii economici prevăzuţi la alin.1, denumiţi în continuare utilizatori, au obligaţia emiterii de bonuri fiscale cu aparate de marcat electronice fiscale şi predării acestora clienţilor.


Art.1 (2) Emiterea de bonuri fiscale se vor efectua numai cu aparate de marcat electronice fiscale şi vor fi predate clienţilor utilizatorilor.

Dep.Petre Naidin


Reformulare, în spiritul alin.(1).

0
1
2
3

35. 
Art.1 (4) În situaţia defectării aparatelor de marcat electronice fiscale, utilizatorii sunt obligaţi ca în momentul constatării defecţiunii să anunţe distribuitorul autorizat are a livrat aparatul sau reprezentanţii legali ai acestuia în teritoriu. Prin distribuitor autorizat, în sensul prezentei ordonanţe de urgenţă, se înţelege orice agent economic producător, importator sau comerciant, autorizat în condiţiile prevăzute la art.5.


Art.1 (4) În situaţia defectării aparatelor de marcat electronice fiscale, utilizatorii sunt obligaţi ca în momentul constatării defecţiunii să anunţe distribuitorul autorizat are a livrat aparatul sau reprezentanţii legali ai acestuia în teritoriu. Prin distribuitor autorizat, în sensul prezentei ordonanţe de urgenţă, se înţelege orice agent economic producător, importator sau comerciant, care asigură nemijlocit distribuirea aparatelor respective către utilizatori si care este autorizat în condiţiile prevăzute la art.5.

Dep.Ioan Bivolaru


Se include obligaţia ca autorizarea să fie obligatorie doar pentru distribuitorii direcţi şi nu şi intermediarilor.

36. 
Art.2 (1) d) vânzarea de pâine şi produse de panificaţie în magazine sau raioane specializate;


d) vânzarea de pâine şi produse de panificaţie, carne şi produse din carne, lapte şi brânzeturi în magazine sau raioane specializate;

Dep.Petre Naidin


Lărgirea gamei activităţilor.

37. 
Art.2 (1) f) transportul de persoane pe bază de bilete sau abonamente, precum şi cu metroul;


f) transportul public de persoane;

Dep. Ioan Bivolaru
Se impune şi includerea transportului public de persoane în regim de taximetrie.



38. 
Art.2 (2) În situaţia în care, un agent economic prestează atât activităţi prevăzute la alin.1, lit. b - g, cât şi activităţi pentru care este obligatorie utilizarea aparatelor de marcat electronice fiscale, fără a organiza gestiuni şi evidenţe contabile distincte pentru acestea, obligaţia utilizării aparatelor de marcat electronice fiscale se extinde asupra întregii activităţi.


Art.2 (2) Este obligatorie organizarea gestiunii şi evidenţa contabilă distincte în cazul în care agenţii economici enumeraţi la alin.1 
lit.b) - g), prestează şi alte activităţi pentru cate este obligatorie utilizarea aparatelor de marcat electronice fiscale.

Dep.Petre Naidin 
Reformulare.

39. 
 Art.4 (4) Registrul special prevăzut la art.1 alin.(5) şi raportul fiscal de închidere zilnică sunt documente care se au în vedere de către organele fiscale cu ocazia verificării veniturilor care stau la baza determinării impozitelor şi taxelor datorate bugetului de stat. Aceste documente se arhivează şi păstrează pe o perioadă de timp de 10 ani.


(4) Registrul special prevăzut la art.1 alin.(5) şi raportul fiscal de închidere zilnică sunt documente care se au în vedere de către organele fiscale cu ocazia verificării veniturilor care stau la baza determinării impozitelor şi taxelor datorate bugetului de stat. Aceste documente se arhivează şi păstrează pe o perioadă de timp de 3 ani.

Dep.Drumen Constantin 


Obligaţia organelor de control de a rezolva controlul în timp optim. Sunt, de asemenea, termene de prescripţie pentru obligaţiile create către buget mult mai mici. Sunt necesare cheltuieli suplimentare de stocare şi păstrare.



40. 
Art.4 (5) Agenţii economici care utilizează aparte de marcat electronice fiscale, la umplerea memoriei fiscale sau când aceasta trebuie înlocuită ca urmare a defectării, sunt obligaţi să predea memoria fiscală spre păstrare şi arhivare Direcţiilor Generale a Finanţelor Publice şi Controlului Financiar de Stat judeţene sau a Municipiului Bucureşti, după caz. Păstrarea şi arhivarea memoriilor fiscale se asigură pentru o perioadă de 10 ani.
(5) Agenţii economici care utilizează aparate de marcat electronice fiscale, la umplerea memoriei fiscale sau când aceasta trebuie înlocuită ca urmare a defectării, sunt obligaţi să predea memoria fiscală spre păstrare şi arhivare Direcţiilor Generale a Finanţelor Publice şi Controlului Financiar de Stat judeţene sau a Municipiului Bucureşti, după caz. Păstrarea şi arhivarea memoriilor fiscale se asigură pentru o perioadă de 3 ani.

Dep.Drumen Constantin


Cheltuielile pentru păstrarea şi arhivarea D.G.F.P. să-şi facă datoria curentă nu să scormonească prin arhivă pentru a pune la punct, cel mai adesea,  politici şi să plătească poliţe. Ministerul Finanţelor să folosească alte măsuri pentru stimularea colectării datoriilor bugetare.

41. 
Art.5 (1) În vederea avizării modelelor de aparate de marcat electronice fiscale, a distribuitorilor autorizaţi şi a unităţilor service acreditate se constituie "Comisia de avizare a distribuţiei şi utilizării aparatelor de marcat electronice fiscale".


Art.5 (1) Avizarea modelelor de aparate de marcat electronice fiscale, a distribuitorilor autorizaţi şi a unităţilor service acreditate se face de către Institutul Naţional de Metrologie.
Dep.Istvan Antal

Dep.Robert Raduly


Aceste aparate de fapt in-tră în categoria A.M.C.-urilor şi Institutl Naţional de Metrologie dispune de filiale în fiecare judeţ care în conformitate cu Legea metrologiei sunt abilitate a verifica A.M.C.-urile utilizate în diverse domenii de activitate.



42. 
Alineat nou
Art.5 (11) Comisia respectivă se constituie şi funţionează sub autoritatea Ministerului Finanţelor şi are în componenţă reprezentanţi ai tutuor ministerelor interesate.

Dep.Ioan Bivolaru


Este necesară stabilirea responsabilităţii constituirii comisiei.

43. 
Alineat nou
Art.5 (12) Pentru avizele tehnice, Comisia va solicita expertiză din partea Institutului de tehnică şi calcul din cadrul Ministerului Industriei şi Comerţului.
Dep.Ioan Bivolaru


Se include responsabilitatea Institutului de tehnic şi calcul din cadrul Ministerului Industriei şi Comerţului.



44. 
Art.5 (2) Comercializarea sau utilizarea aparatelor de marcat electronice fiscale pe teritoriul României sunt permise numai dacă pentru respectivele aparate s-a obţinut avizul comisiei prevăzute la alin.1 şi în condiţiile stipulate în acest aviz.


Art.5 (2) Comercializarea aparatelor de marcat electronice fiscale pe teritoriul României sunt permise numai dacă pentru respectivele aparate s-a obţinut avizul comisiei prevăzute la alin.1 şi în condiţiile stipulate în acest aviz.

Dep.Ioan Bivolaru
Avizarea utilizării se include în art.7.

45. 
Art.5 (4) Sunt admişi la procedura de avizare numai agenţii economici care comercializează aparate de marcat electronice fiscale ce se încadrează în prevederile art.3, asigură service-ul pentru perioada de garanţie, postgaranţie şi piese de schimb.


Art.5 (4) Sunt admişi şi la procedura de avizare numai agenţii economici care vor cmercializa aparate de marcat electronice fiscale ce se încadrează în prevederile art.3 şi asigură service-ul pentru perioada de garanţie, precum şi pentru perioada de postgaranţie şi piesele de schimb pe toată durata normală de funcţionare a aparatului, stabilită de producător, începând cu data vânzării acestuia.

Dep.Ioan Bivolaru


Se avizează agenţii care vor comercializa.

Utilizatorilor trebuie să li se asigure pe întreaga durată de funcţionare a aparatelor service-ul şi piesele de schimb.

46. 
Alineat nou
(41) În situaţia defectării aparatelor de marcat electronice fiscale, utilizatorii sunt obligaţi ca în momentul constatării defecţiunii să anunţe distribuitorul autorizat are a livrat aparatul sau reprezentanţii legali ai acestuia în teritoriu.

Dep.Petre Naidin


Se preia teza 1 de la art.1 alin.4.

47. 
Alineat nou
(42) Până la repunerea în funcţiune a aparatelor, utilizatorii sunt obligaţi să înregistreze într-un registru, special întocmit în acest sens, toate operaţiunile efectuate, şi să emită actele fiscale pentru respectivele operaţiuni.

Dep.Petre Naidin


Se preia texa art.1 alin.5, reformulat.

48. 
Art.6 (1) a) în termen de 6 luni de la data publicării în Monitorul Oficial al României a prezentei ordonanţe de urgenţă, pentru contribuabilii care au realizat venituri totale în anul 1998 de peste 500 milioane lei;


a) de la 1 ianuarie 2000, pentru contribuabilii care au realizat venituri totale în perioada 1 ianuarie - 30 septembrie 1999 de peste 1 miliard de lei;

Dep.Adrian Tudor Moroianu-Geamăn


Pentru susţinerea agenţilor economici, mai ales a întreprinderilor mici şi mijlocii, introducerea noului sistem presupunând un important efort financiar care se adaugă celorlalte obligaţii ce împovărează în anul 1999 acest segment important.



49. 
Art.6 (1) b) în termen de 12 luni de la data publicării în Monitorul Oficial al României a prezentei ordonanţe de urgenţă, pentru contribuabilii care au realizat venituri totale în anul 1998 între 100 şi 500 milioane lei.
b) de la 1 ianuarie 2001, pentru contribuabilii care au realizat venituri totale în perioada 1 ianuarie - 30 septembrie 1999 până la 1 miliarde de lei.

Dep.Adrian Tudor Moroianu-Geamăn




50. 
Literă nouă
Art.6 (1) b1) în termen de 6 luni, începând cu luna în care s-a depăşit venitul cumulat annual de 100 milioane lei, pentru agenţii economici exceptaţi în conformitate cu art.2 litera a).
Dep.Robert Raduly




51. 
Art.6 (2) Agenţii economici care se înregistrează la Oficiul Naţional al Registrului Comerţului după data de 1 ianuarie 1999 au obligaţia de a utiliza aparate de marcat electronice fiscale de la data de întâi a lunii următoare celei în care au depăşit plafonul prevăzut la art.2 alin.1 lit.a), dar nu înainte de 6 luni de la data publicării în Monitorul Oficial al României a prezentei ordonanţe de urgenţă.


(2) Agenţii economici care se înregistrează la Oficiul Naţional al Registrului Comerţului după data de 1 ianuarie 2000 au obligaţia de a utiliza aparate de marcat electronice fiscale de la data de întâi a lunii următoare celei în care şi-au început activitatea.
Dep.Adrian Tudor Moroianu-Geamăn




52. 
Art.7 Agenţii economici care până la intrarea în vigoare a prezentei ordonanţe au achiziţionat aparate de marcat electronice fiscale în scopul utilizării sau distribuirii, sunt obligaţi ca în termen de 6 luni de la această dată să obţină avizul Comisiei de avizare a distribuţiei şi utilizării aparatelor de marcat electronice fiscale.


Art.7 Agenţii economici care până la intrarea în vigoare a prezentei ordonanţe au achiziţionat aparate de marcat electronice fiscale în scopul utilizării sau distribuirii, sunt obligaţi ca în termen de 9 luni de la această dată să obţină avizul Comisiei de avizare a distribuţiei şi utilizării aparatelor de marcat electronice fiscale.

Dep.Istvan Antal


Termenul de 6 luni este prea scurt pentru confirmare având în vedere faptul că două luni s-au scurs de la apariţia ordonanţei şi metrologia de avizat la comisie abia a apărut.

53. 
Alineat nou
Art.7 (2) Agenţii economici care achiziţionează aparate de marcat electronice fiscale altfel decât de la distribuitorii autorizaţi sunt obligaţi să obţină pentru acestea avizul Comisiei respective, în termen de 30 de zile de la data achiziţionării.
Dep.Ioan Bivolaru


Se include obligaţia avizării utilizării de la art.5 (2) pentru cazul când aparatele sunt obţinute altfel decât prin distribuitorii autorizaţi.

Se impune obligaţia avizării aparatelor astfel procurate în termen de 30 de zile de la data achiziţionării pentru a exclude orice posibilitate de fraudă şi evaziune fiscală.



54. 
Art.8 Clienţii vor solicita, prelua şi păstra bonurile fiscale asupra lor până la ieşirea din unitatea de livrare a bunurilor sau de prestare a serviciilor, în vederea prezentării acestora unui eventual control.


Se elimină

Dep.Drumen Constantin

Art.8 Clienţii vor solicita, prelua şi păstra bonurile fiscale asupra lor până la ieşirea din unitatea de livrare a bunurilor sau de prestare a serviciilor, în vederea prezentării acestora unui eventual control, pentru a nu li se imputa favorizarea evaziunii fiscale de către agenţii economici.

Dep.Ioan Bivolaru


Clientul este considerat cetăţean de bună-credinţă, prezumţia de nevinovăţie trebuie aplicată. Se pot crea situaţii delicate atunci când dintr-un magazin de acelaşi profil cumpără un sortiment şi se intră în altă unitate similară.

Trebuie justificată prevederea deoarece încălcarea ei se sancţionează.

55. 
Art.9 b) livrarea de bunuri sau prestarea de servicii fără emiterea bonului fiscal, cu excepţia situaţiei prevăzute la art.1 alin.5;
b) livrarea de bunuri sau prestarea de servicii fără emiterea bonului fiscal, cu excepţia situaţiilor prevăzute în prezenta ordonanţă;

Dep.Ioan Bivolaru


Sunt mai multe cazuri exceptate.

56. 
Art.9 d) nerespectarea de către clienţi a obligaţiei de a solicita, prelua, păstra bonurile fiscale şi de a le prezenta la cererea organelor de control;
Se elimină

Dep.Petre Naidin


57. 
Art.10 (1) b) faptele prevăzute la lit.g) şi h) se sancţionează cu amendă de la 1 milion lei la 25 milioane lei;


b) faptele prevăzute la lit.g) şi h) se sancţionează cu amendă de la 1 milion lei la 10 milioane lei;

Dep.Drumen Constantin


Această ordonanţă vizează vânzătorii cu amănuntul. Dacă au cifra de afaceri anuală de 110 milioane lei şi primesc amendă, cel mai adesea abuzivă, de 10 milioane lei este omorât ca firmă.

58. 
Art.10 (2) b) Fapta prevăzută la lit.d) se sancţionează cu amendă de la 100000 lei la 500000 lei.
Se elimină

Dep.Petre Naidin


59. 
Art.12  În cazul repetării faptei prevăzute la art.9 lit.f) o dată cu aplicarea amenzii contravenţionale, organele de control vor dispune şi retragerea definitivă a avizului eliberat distribuitorului pentru distribuţia şi comercializarea aparatelor de marcat electronice fiscale.


Art.12  În cazul repetării faptei prevăzute la art.9 lit.f) o dată cu aplicarea amenzii contravenţionale, organele de control vor dispune şi retragerea definitivă a avizului eliberat distribuitorului pentru comercializarea aparatelor de marcat electronice fiscale.

În acest caz distribuitorul va asigura în continuare toate obligaţiile privind asigurarea serviciului pentru întreaga durată.

Dep.Ioan Bivolaru
Nu există nici o prevedere care să asigure utilizatorul de respectarea obligaţiilor vizând service-ul pe perioada următoare retragerii avizului.

                                                               PREŞEDINTE,                                                                 SECRETAR,

                                                            Dan Ioan Popescu                                                                Istvan Antal

   Exp.Parlam.

Viorela Gondoş

